system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Biserica Sfântul Petru din Cluj-Napoca.
assistant
Biserica "Sfinții Petru și Paul" (în ) este o biserică romano-catolică situată pe B-dul 21 decembrie 1989, nr. 85, din Cluj-Napoca (mai demult "Strada Sfântul Petru"). Lăcașul a fost construit în forma actuală în stil neogotic la mijlocul secolului al XIX-lea, pe fundamentul unei biserici mai vechi datată din secolul al XV-lea.

Descriere 
Aceasta se afla în satul Sfântu Petru, situat la est de Cluj. Satul a fost distrus la una din invaziile tătarilor, fiind apoi reconstruit. În anul 1560 biserica a devenit unitariană și a fost distrusă din nou, în timpul răscoalei lui Rákoczi (războiul Curuților), fiind reconstruită pe vechiul amplasament în anul 1711, după ce a fost retrocedată de romano-catolicilor, urmând ca în 1724 să fie folosită de minoriți (Ordinul Romano-Catolic Franciscan al Minoriților). Actualul edificiu a fost ridicat în 1844-1846 de meșterul Anton Kagerbauer, pe temelia vechii biserici, ajunsă într-o stare avansată de degradare.

Inițial, atât interiorul, cât și exteriorul bisericii, a fost decorat ca și Biserica Încoronării, din Budapesta. Aspectul actual se datorează modificărilor dintre anii 1844-1848. În 1977 a fost renovată.

Biserica "Sf. Petru" este clasată pe lista monumentelor istorice din România din 2010, având codul:.

În fața bisericii se află impozantul portal baroc, inițial amplasat în fața bisericii "Sf. Mihail" , iar în spatele bisericii se află statuia Fecioarei Maria (protectoarea Clujului), așezată inițial pe strada Universității. Statuia a fost mutată pentru a fi salvată de administrația comunistă, care nu o agrea. La momentul actual, biserica și portalul au fost renovate, dar statuia se află într-o avansată stare de degradare, poziția, de altfel, fiind foarte nepotrivită unui astfel de monument. Recent au existat discuții publice pentru repunerea statuii la locul ei inițial.

Referințe 
 Lukacs Jozsef - Povestea „orașului-comoară”, Editura Biblioteca Apostrof, Cluj-Napoca, 2005
 Bodea Gheorghe - Clujul vechi și nou, Cluj-Napoca, 2002
 Cluj-Napoca - Claudiopolis, Noi Media Print, București, 2004
 Cluj-Napoca - Ghid, Editura Sedona, 2002
 Gabriela Popa, Liviu Stoica - ”Cluj-Napoca City Guide”, Cluj-Napoca, 2006, ISBN 978-973-0-04701-1
 Gabriela Popa, Liviu Stoica - ”Cluj-Napoca Illustrated Guide”, Cluj-Napoca, 2007, ISBN 978-973-0-04521-5

Legături externe 
 Biserica monumentelor orfane, 10 martie 2005, Evenimentul zilei

Vezi și 
 Lista locurilor în Cluj-Napoca

Note

Imagini

B
Clădiri și structuri din Cluj-Napoca
B
Biserici romano-catolice din România
Biserici cu hramul Sfântul Petru